Here is a page extracted from Wikipedia that may contain CSS, HTML, and a lot of unformatted text.

Title: Seu de Sant Istevan de Viena
Content: A seu de Sant Istevan (en alemán Domkirche St Stephan, abreviato popularment como Stephansdom) ye a ilesia prencipal de l'archidiocesi de Viena (Austria) y a seu d'o suyo arzobispato, estando adedicada a Sant Istevan. Se troba en a Stephansplatz, en o centro d'a capital austriaca. A obra fue encetata por Rodolfo IV d'Austria y se debantó dencima d'as enronas de dos ilesias anteriors, a primera d'ellas una parroquia consagrata en 1147. L'edificio experimentó tamién cuantas reformes y ampliacions a o largo d'a suya historia, seguindo diferents estilos artisticos. Ye o simbolo relichioso mas important de Viena y ha estato testimonio d'a-saber-los escaicimientos d'a historia d'Austria.

En l'exterior de l'edificio se pueden veyer o tellato, as dos torres campanar, a sud y a norte y as portaladas de dentrada a o templo: a d'os Cantors, a d'as Torres, a d'o Bispe y a Chigant. A campana Pummerín ye una versión reconstruita d'a primitiva, que fue danyata por un incendio.

L'interior d'a seu consta de tres naus y a-saber-los altars, en cada un d'ells bi ha una variata cantidat d'obchectos y obras d'arte que han ito plegando a traviés de donacions de diferents personalidatz. Como en tot templo, d'antis mas s'apedecaba a chen baixo tierra, por o que se troban os sepulcres de cuantos nobles d'o país.

Vinclos externos

  Pachina oficial d'a Seu de Sant Istevan.

Seus d'Austria
Sant Istevan
Viena
Sant Istevande Viena
Sant Istevan de Viena